**Primăvara-i doar visare...**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Primăvara-i doar visare...

Primăvara-i doar visare,

A pornit, timid, pe-o cale,

Se strecoară printre ploi...

Agale.

Doamne, iarna este aspră,

Ne-a-nghețat cu tot cu soare,

De ne-ar trece pân' la vară...

Oare?

Sunt prea multe iernile,

Verile-s toate la tine,

Sunt cum sunt iubirile...

Puține.

Ceața greu se împrăștie,

Cerul tremură înstelat,

Iubirile-mi fug din brațe...

Păcat!

Iubește-mă, îmi este frig,

Noaptea-i filă de poveste,

Zorii vin să ne aducă...

De veste.

Că nu-i pe lume anotimp

Să ne oprească din iubit,

Chiar și un uragan ar sta...

Ferit.

Clipele se-aștern cu rândul,

Ele zburdă... eu le ador,

Sunt momente de-ncântare...

De amor.

Autor: Gabriel Stănciulescu